**Közfeladat-ellátási szerződés**

amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseletében: Dr. Bozsolik Róbertpolgármester,) továbbiakban: Önkormányzat

másrészről **BÁT-KOM 2004. Városüzemeltető és Szolgáltató Korlátolt Felelősségű Társaság** (7140 Bátaszék, Baross u. 1/A., cégjegyzékszám: 17-09-005090, képviseletében: Pap Péter ügyvezető) továbbiakban:Kft. között – együttesen: Szerződő felek –, az alulírott napon és helyen, az alábbi feltételekkel:

**I. ELŐZMÉNYEK**

1. Szerződő felek jelen szerződést annak érdekében kötik, hogy az Önkormányzat a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) által meghatározott önkormányzati feladatok ellátását a lehető leghatékonyabb módon tudja biztosítani az érintettek számára.
2. A Mötv. 13. § (1) bekezdése határozza meg a helyi közügyek, valamint a helyben biztosítható közfeladatok körében ellátandó helyi önkormányzati feladatokat, melyek jelen szerződésnek is tárgyát képezik, így:
3. településüzemeltetés (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása);
4. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
5. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is;
6. sport
7. vízkárelhárítás.
8. A közúti közlekedésről szóló 1988. évi I. törvény 33. § (1) bekezdés bb) pontja alapján kezelőként végzendő tevékenység többek között a forgalomtechnikai, irányítási berendezések, jelzőtáblák elhelyezése, karbantartása és javítása.
9. Az állatok védelméről és kíméletéről szóló 1998. évi XXVIII. törvény 48/A. § (3) bekezdése kötelező feladatként rendelkezik a kóbor állatok befogásáról.
10. Jelen szerződés megkötésénél a szerződő felek figyelemmel voltak arra, hogy az Önkormányzat által jelen szerződés keretében nyújtott ellentételezés megfeleljen az alábbi európai uniós és hazai szabályoknak, amelyek az állami, önkormányzati támogatásokra vonatkoznak.
* A Bizottság 2012/21/EU Határozata (HL L 7., 2012.1.11., 3-10.o.) az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról.
* Az Európai Uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III.22.) Korm. rendelet.
* A közbeszerzésekről szóló 2015. évi CXLIII. törvény.
* A nemzeti vagyonról szóló 2011. évi CXCVI. törvény.

Felek a hivatkozott rendelkezések alkalmazásával határozták meg a Kft. által kötelezően ellátandó közszolgáltatásokat, az ellentételezés kiszámítása objektív és átlátható paraméterek alapján történt, így az ellentételezés nem haladja meg a közfeladat ellátási kötelezettség biztosításához szükséges költségek fedezéséhez szükséges összeget és a felek azon költségek elemzése alapján határozták meg, amelyek fejében egy átlagos, jól vezetett és a közfeladat ellátási kötelezettséggel kapcsolatos követelményeknek való megfeleléshez szükséges eszközökkel rendelkező vállalkozás tudja biztosítani a szerződésben meghatározott kötelezettségeket.

1. Szerződő felek a vonatkozó jogszabályi rendelkezések alapján jelen szerződést a 2. pontban meghatározott feladatok, szolgáltatások, valamint azok feltételeinek biztosításával a helyi közszolgáltatások keretében végzett tevékenység ellátása érdekében kötik.

**II. ÁLTALÁNOS RENDELKEZÉSEK**

1. A Kft. a meghatározott tevékenységeket a mindenkor hatályos vonatkozó jogszabályok, illetve az Önkormányzattal kötött megállapodásban foglaltak alapján látja el.
2. Az Önkormányzat az I. Előzmények fejezetben meghatározott közfeladatok és közszolgáltatások ellátása érdekében, az ehhez szükséges költségek fedezése céljából kompenzációt nyújt a Kft. részére.
3. Jelen szerződés 2019. január 1. napján lép hatályba.
4. Jelen szerződést a Felek határozott időtartamra, a szerződés hatálybalépését követő 2 éves időtartamra kötik.
5. Felek megállapodnak abban, hogy az I. Előzmények fejezetben meghatározott célok megvalósulása érdekében
	1. az Önkormányzat a jelen szerződés hatálya alá tartozó ingatlanokat érintő műszaki feladatokkal kapcsolatos döntése, határozata előtt köteles a Kft-vel egyeztetni,
	2. az Önkormányzat rendszeresen, előzetesen tájékoztatja a jelen szerződés hatálya alá tartozó műszaki feladatokat érintő várható döntésekről, határozatokról és rendeletekről, illetve bevonja azok előkészítésébe a Kft-t,
	3. az Önkormányzat gondoskodik a hatáskörébe tartozó és jelen szerződés alapján ellátandó feladatokat érintő jogi szabályozás teljeskörűségéről.

**III. KÖZFELADATOK ELLÁTÁSA**

Felek megállapodnak, hogy az Önkormányzat a Kft-t az alábbi feladatok ellátásával bízza meg:

1. **Városüzemeltetési feladatok:**
	1. út- hídkarbantartás, közútkezelés, ideértve a forgalomtechnikai, irányítási berendezések, jelzőtáblák elhelyezését, karbantartását,
	2. utak nyílt árkos vízelvezető rendszerének karbantartása,
	3. autóbuszmegállókban elhelyezett utas várók karbantartása.
2. **Zöldterület karbantartása:**
	1. közterületek, belterületi zöldterületek, játszóterek karbantartási, parkgondozási munkái,
	2. kibetonozott árkok és átereszek karbantartása.
3. **Piac üzemeltetése**
4. **Hó eltakarítás, síkosság-mentesítés**
5. **Csapadékvíz elvezető csatornák karbantartása**

5.1. a meglévő zárt vízelvezető rendszeren végzendő tisztítási, karbantartási és egyéb üzemeltetési munkák, a csatornák folyamatos üzemelésének biztosítása.

5.2. víznyelő aknák tisztán- és üzemképesen tartása.

5.3. tisztító és ellenőrző aknák tisztántartása,

5.4. csőhálózat állapotának folyamatos ellenőrzése

5.5. a katasztrófavédelmi szervekkel való szükség szerinti együttműködés.

1. **Belvízvédelmi feladatok**

6.1. mobilszivattyúk telepítése, üzemeltetése

6.2. ideiglenes belvízvédelmi létesítmények építése

6.3. berendezések rendszeres felülvizsgálata.

1. **Környezet-egészségügyi feladatok**
2. **A kóbor állatok befogásával kapcsolatos feladatok**
3. **Sport**
4. Vicze János Sportpálya üzemeltetése, fenntartása
5. Kalász János Városi Sportcsarnok üzemeltetése, fenntartása
6. **Az Önkormányzat tulajdonában, fenntartásában lévő ingatlanok karbantartási feladatainak ellátása**, az alábbi ingatlanok vonatkozásában:

a) Keresztély Gyula Városi Könyvtár, Bátaszék, Budai u. 2.

b) Gondozási Központ, Bátaszék, Budai u. 21.

c) Petőfi Sándor Művelődési Ház Bátaszék, Szent István tér 7.

d) Nappali Ellátás, Bátaszék, Vörösmarty u. 8.

e) Tájház, Bátaszék, Szabadság u. 24.

f) Orvosi rendelő – kivéve a magánpraxisok (háziorvosok, fogorvosok) számára térítésmentesen használatba adott helyiségek –, Bátaszék, Kossuth u. 54.

g) Bátaszéki Közös Önkormányzati Hivatal, Bátaszék, Szabadság u. 4.

h) Bát-Kom 2004. Kft., Bátaszék, Baross u. 1/A.

i) Bátaszék, Budai utca 35-37. szám alatti társasházban önkormányzati tulajdonrész,

j) Schindler ház, Bátaszék, Budai u. 49.

k) Bátaszék, Baross u. 3.

l) Bátaszék, Kossuth u. 105.

**IV. SZERZŐDŐ FELEK JOGAI ÉS KÖTELEZETTSÉGEI**

1. A Kft. kijelenti, hogy a Magyar jogszabályok szerint létrejött, bejegyzett és működő társaság. Kijelenti továbbá azt is, hogy jogosult a jelen szerződés aláírására, valamint az abban vállalt kötelezettségek teljesítésére.
2. A Kft. kijelenti, hogy rendelkezik a jelen szerződés teljesítéséhez szükséges személyi és tárgyi feltételekkel.
3. Az Önkormányzat az üzemeltetési – fenntartási tevékenység ellátását biztosító alapadatokat és nyilvántartásokat a Kft. rendelkezésére bocsátja, a változásokról haladéktalanul írásban tájékoztatja. A közterületek fenntartását saját, az általa kijelölt személy vagy szervezet, valamint lakossági észrevételek alapján folyamatosan ellenőrzi, és figyelemmel kíséri az üzemeltetés és a fenntartási tevékenység működését, az észlelt hiányosságokat a Kft. kötelmeibe tartozóan haladéktalanul jelzi, azt meghaladóan saját hatáskörben – a vonatkozó jogszabályok figyelembe vételével – megteszi a szükséges intézkedéseket.
4. A Kft. a jelen szerződésben rögzített közfeladatok ellátásával összefüggésben okozott károkért. a Polgári Törvénykönyvről szóló 2013. évi V. törvény (továbbiakban: Ptk.) rendelkezései szerint tartozik felelősséggel.
5. A Kft. jogosult a közfeladatok teljesítése érdekében közreműködőt igénybe venni, ha ezáltal a teljesítés hatékonysága, minősége nő vagy a költsége csökken. A Kft. és a közreműködők közötti szerződések rendelkezései nem lehetnek ellentételesek az e szerződésben foglaltakkal. A közreműködő igénybevétele nem növelheti a kompenzációt. A Kft. a közreműködő teljesítéséért úgy felel, mintha saját maga teljesített volna.
6. A Kft. a jelen szerződés teljesítése érdekében az Önkormányzat érdekeinek és kötelezettségeinek megfelelően köteles adott év március 31-ig éves feladattervet készíteni, és azt az Önkormányzattal elfogadtatni.
7. A jelen szerződésben rögzített közfeladatokat a Kft. köteles a jó gazda gondosságával, legjobb tudása szerint ellátni.
8. A Kft. köteles az Önkormányzattal folyamatosan együttműködni.
9. A Kft. minden, a kompenzáció számításhoz kapcsolódó iratot a kompenzáció odaítélését követő 10 évig köteles megőrizni és az Önkormányzat ilyen irányú felhívása esetén köteles azokat bemutatni.
10. Szerződő felek a szerződés teljesítése érdekében szorosan együttműködnek, az egymástól szerzett információkat bizalmasan kezelik, azokat harmadik fél részére csak a másik fél beleegyezésével adhatják át.
11. Jelen szerződés vonatkozásában jognyilatkozat tételre és intézkedésre jogosultak:

Önkormányzat részéről: Dr. Bozsolik Róbert polgármester

Kft. részéről: Pap Péter ügyvezető

1. A Kft. köteles a gazdálkodását a tőle elvárható gondossággal, a költséghatékonyságot szem előtt tartva folytatni, így különösen:
	* nem folytathat összességében veszteséges egyéb tevékenységet
	* egyéb tevékenysége nem veszélyeztetheti a közfeladatok ellátását, ugyanakkor törekszik arra, hogy a rendelkezésre álló személyi állomány és eszközök minél teljesebb, hatékonyabb kihasználására.
2. A Kft. – a tudásszerzést követően haladéktalanul – köteles az Önkormányzatot tájékoztatni:
* minden olyan eseményről, körülményről, amely megalapíthatja az Önkormányzat azonnali hatályú felmondási jogát;
* bármely olyan eseményről, körülményről, amely veszélyezteti a jelen szerződésben rögzített közfeladatok teljesítését.
1. Bizalmas információk:

14.1. Felek megállapodnak, hogy jelen szerződéssel és annak teljesítésével kapcsolatosan tudomásukra jutott információ illetőleg más módon megismert, nyilvánosan nem hozzáférhető minden olyan tény, személyes adatok, dokumentum üzleti titoknak minősül, amelynek nyilvánosságra hozatala a felek hivatali, üzleti vagy egyéb érdekeit sértené.

14.2. Szerződő felek kijelentik, hogy jelen szerződés teljesítése során harmadik személlyel kapcsolatos adatokat bizalmasan kezelik, és nem hozzák más felek tudomására. Kivételt képez ez alól az az eset, mely valamelyik fél jogszabályban előírt kötelezettségének teljesítése érdekében hozza nyilvánosságra a fenti információ valamelyikét.

14.3. Szerződő felek mindent megtesznek annak érdekében, hogy a fenti kötelezettségekről az érintett munkavállalóikat, vagy egyéb közreműködőket tájékoztassák, a fenti előírásokat betartsák és betartassák.

1. Az Önkormányzat jogosult az éves feladattervben nem rögzített, a szerződés megkötésének időpontjában előre nem látható, de az Önkormányzat számára a külső feltételek változása miatt szükségessé váló, soron kívüli, a közfeladat ellátási kötelezettség körébe tartozó eseti feladatok elvégzésével is megbízni. Az eseti megbízás alapján végzett közfeladatokra az Önkormányzat köteles kompenzációt fizetni.
2. A Kft. köteles számviteli nyilvántartásaiban és az éves beszámoló részét képező kiegészítő mellékletben a közfeladat ellátási tevékenységeit és egyéb tevékenységeit, valamint azok finanszírozását elkülönítetten kezelni.

**V. KOMPENZÁCIÓ MEGHATÁROZÁSA, KIFIZETÉSE, ELSZÁMOLÁSA**

**1. Keresztfinanszírozás tilalma**

* 1. A Kft. a kompenzációt kizárólag a jelen szerződés III. pontjában felsorolt közfeladatok ellátásának finanszírozására és az ésszerű nyereség képzésére jogosult és köteles felhasználni.
	2. Amennyiben a kompenzációt a Kft. nem a közfeladatok ellátásának finanszírozására és az ésszerű nyereség képzésére használja fel, visszafizetési kötelezettség terheli olyan mértékig, amilyen mértékben a kifizetett kompenzáció nem a közfeladat-ellátás finanszírozására került felhasználásra.

**2.**  **Az előirányzott kompenzáció meghatározása**

2.1. A Kft. köteles minden évben legkésőbb november 30-ig – a következő évre vonatkozó éves közfeladat ellátási terv tervezetével együtt – az Önkormányzatnak átadni a következő naptári évre vonatkozó előzetes üzleti terve alapján, a kompenzáció számítási módszer szerint meghatározott, a következő naptári évre vonatkozó tervezett kompenzáció igényét (igényelt előirányzott kompenzáció).

2.2. Az Önkormányzat jogosult a Kft. által benyújtott kompenzáció igényt ellenőrizni és indokolt esetben arról egyeztetéseket kezdeményezni. A Szerződő felek által kölcsönösen elfogadott kompenzáció igény alapján az Önkormányzat költségvetésében rögzíti az előirányzott kompenzáció mértékét.

2.3. A kompenzáció adott évi előirányzott mértékét az 1. melléklet tartalmazza.

**3. Az előirányzott kompenzáció teljesítése**

3.1. Az Önkormányzat a megállapított éves kompenzáció 1/12 részét minden hónap 5. napjáig utalja a Kft. bankszámlájára.

3.2. Az Önkormányzat – a Kft. ügyvezetőjének egyedi kérelmére – adott hónapra az éves kompenzáció 1/12 részénél magasabb összeget is megállapíthat, különösen indokolt esetben.

**4. Éves elszámolás**

4.1. A Kft. minden naptári év október 31-ig köteles jelezni az Önkormányzatnak a tárgyévre vonatkozóan az előzetes (várható) adatai alapján alulkompenzáció, vagy a túlkompenzáció becsült összegét – feltéve, ha van ilyen – annak érdekében, hogy az figyelembe vehető legyen – az esettől függően – az Önkormányzat következő évre vonatkozó költségvetési tervezésében.

* 1. A Kft. az éves számviteli zárását követően 30 napon belül, de legkésőbb minden naptári év március 31-ig köteles az előző évi kompenzációról elszámolni. A végleges elszámoláshoz a Kft. köteles kiszámítani és az Önkormányzatnak átadni:
* az éves működési jelentés alapján, az előző évre járó jogos kompenzációigény összegét;
* valamint a jogos kompenzációigény és a kifizetett kompenzáció különbözetét (ha van ilyen).
	1. Az Önkormányzat köteles a Kft. által készített számításokat ellenőrizni és indokolt esetben arról egyeztetéseket kezdeményezni, és az egyeztetéseket a tárgyév április 30. napjáig lezárni.
	2. A Kft. auditált mérlege alapján történő éves elszámolás elfogadására az előző évi kompenzációra vonatkozó önkormányzati elfogadást követően kerül sor. Az éves elszámolás alapja a Szerződő felek által kölcsönösen elfogadott jogos kompenzációigény.
	3. Az 4.1-4.4. pontok rendelkezéseinek alkalmazásával elszámolást kell készíteni a Szerződés megszűnésekor, és az ezen elszámolás alapján meghatározott esetleges alulkompenzáció vagy túlkompenzáció összegét legkésőbb a Szerződés megszűnésétől számított 30 napon belül a fizetésre kötelezett Fél a másik félnek megtéríteni köteles.

**5. Alulkompenzáció megtérítése**

5.1. Ha a tárgyévi várható adatok alapján a tárgyévi várható jogos kompenzációigény nagyobb a tárgyévi várható kifizetett kompenzáció összegénél, akkor a tárgyévet követő évre vonatkozó előirányzott kompenzáció számításánál a várható alulkompenzációt figyelembe kell venni. Amennyiben a várható alulkompenzáció miatt a Kft-nél várhatóan keletkező likviditási hiány veszélyeztetné a közfeladat ellátási kötelezettség teljesítését, úgy azt a Kft. haladéktalanul jelzi az Önkormányzat felé, az alulkompenzációból eredő számszerűsített igényével együtt.

5.2. Az Önkormányzat az alulkompenzációból eredő igényt köteles haladéktalanul megvizsgálni és az igazolt alulkompenzációs különbséget az elszámolásoknak megfelelő ütemezésben megtéríteni. Ennek elmaradása esetén a Kft. az éves feladatterv módosítását jogosult kezdeményezni.

5.3. Ha az éves végleges elszámolás alapján a jogos kompenzációigény és a kifizetett kompenzáció alapján számított alulkompenzáció tényleges összege eltér az előbbiek szerint meghatározott várható összegtől, akkor az Önkormányzat az éves végleges elszámolást követően legkésőbb 60 napon belül köteles a különbözetet a Kft. által megjelölt bankszámlára átutalni.

**6. Túlkompenzációra vonatkozó rendelkezések**

* 1. Ha az üzleti zárójelentés szerint a túlkompenzáció mértéke – a teljes közfeladat ellátásra vetítve – az 5 %-ot meghaladná, úgy az 5 % feletti mértéket a Kft. köteles az Önkormányzat részére az üzleti zárójelentés leadását követő 60 napon belül megfizetni.

6.2.Ha a túlkompenzáció az 5 %-ot nem haladja meg, a túlkompenzáció átvihető a következő időszakra, és levonható az arra az időszakra fizetendő támogatás összegéből.

**7. Az alul- és túlkompenzáció számviteli elszámolása**

* 1. A tárgyévet követő évben az előirányzott kompenzáció meghatározása során csökkentő vagy növelő tételként figyelembeveendő alulkompenzáció, illetve túlkompenzáció összegét a Kft-nek időbeli elhatárolásba kell helyeznie.
1. **Fogalom meghatározások:**
2. *közfeladat ellátási tevékenység bevétele*: a közfeladat ellátásából származó díj- és egyéb (ár)bevételek és költségtérítések
3. *közfeladat ellátási tevékenység költsége:* a közfeladat ellátásával kapcsolatban felmerülő állandó és változó költségek összessége.
4. *közfeladat ellátási tevékenység állandó költsége*: a közfeladat ellátásából adódó folyamatos működéséhez, fenntartásához szükséges, ismétlő jelleggel felmerülő valamennyi költség.
5. *közfeladat ellátási tevékenység változó költsége*: a közfeladat ellátásából adódó folyamatos működéséhez, fenntartásához szükséges, eseti és/vagy rendszeres, esetleg időszaki jelleggel felmerülő valamennyi költség.
6. *befektetési/beruházási költség*: a közfeladat ellátásához szükséges immateriális javak és tárgyi eszközök számviteli szabályok szerinti tárgyévi bekerülési költsége (legfeljebb az ezekre felszámítható tárgyévi értékcsökkenés és nem a beruházás bekerülési értéke)
7. *alapdíj*: A közfeladat állandó költségének, a tartalék keretnek és az ésszerű nyereségnek azon összege, amely a közszolgáltatás bevételéből nem térül meg (közszolgáltatási tevékenység bevétel – közszolgáltatási tevékenység költsége)
8. *változódíj*: a közfeladat változó költsége és a befektetési/beruházási költségek összege.
9. *ésszerű nyereség*: a közfeladat költsége összegének a tárgyévet megelőző év KSH szerint fogyasztói árindexének 3 százalékponttal növelt százaléka.
10. *a kompenzáció mértékének meghatározása:*az alábbi számítási módszer szerint történik:

+ közfeladat ellátási tevékenység bevétele

- közfeladat ellátási tevékenység költsége

- befektetési/beruházási költség

- ésszerű nyereség

= kompenzáció

Amennyiben a fenti számítás eredményképpen meghatározott kompenzáció összege pozitív előjelű, akkor megtérítésre nincs szükség.

1. az alul- vagy túlkompenzáció mértékének meghatározása az alábbi számítási módszer szerint történik:

+ közfeladat ellátási tevékenység bevétele

- közfeladat ellátási tevékenység költsége

 ebből: állandó költség, változó költség

- befektetési/beruházási költség

- ésszerű nyereség

= kompenzáció

Amennyiben a fenti számítás eredményeképpen meghatározott összeg negatív előjelű, alulkompenzáció történt, amennyiben pozitív előjelű, akkor túlkompenzáció történt.

**VI. SZERZŐDÉS MEGSZŰNÉSE, EGYÜTTMŰKÖDÉS,**

**VITÁK RENDEZÉSE**

1. A szerződés kizárólag szerződő felek közös megegyezésével, írásban módosítható. Ha jogszabályváltozás miatt a szerződés valamely rendelkezésének módosítása válik szükségessé, akkor Szerződő felek kötelesek arról késedelem nélkül tárgyalásokat kezdeni.
2. Felek megállapodnak, hogy jelen szerződést közös megegyezéssel bármikor megszüntethetik.
3. Figyelemmel arra, hogy a jelen szerződést Szerződő felek határozott időre kötik, a szerződés bármely fél egyoldalú nyilatkozatával kizárólag a szerződésben meghatározott rendkívüli esetekben szüntethető meg.
4. Rendkívüli felmondás:
	1. Önkormányzat rendkívüli felmondási joga: Az Önkormányzat a jelen szerződést kizárólag az alábbi esetekben jogosult a Kft-hez címzett egyoldalú nyilatkozattal, azonnali hatállyal megszüntetni:
	2. a Kft. a kompenzációt nem a jelen szerződésben meghatározott célra használja fel;
	3. a Kft. a szerződésben vállalt bármely lényeges kötelezettségét nem teljesíti, és e mulasztását az Önkormányzat felszólításától számított 30 napon belül nem orvosolja;
	4. harmadik személy kérelmet nyújt be a Kft. ellen csőd-, felszámolási vagy cégtörlési eljárás indítására és a kérelemnek az illetékes bíróság helyt ad, kivéve, ha a Kft. 30 napon belül igazolja az eljárás megszüntetését;
	5. Kft. rendkívüli felmondási joga: A Kft. a Szerződést kizárólag abban az esetben jogosult az Önkormányzathoz címzett egyoldalú nyilatkozattal, azonnali hatállyal megszüntetni, ha az Önkormányzat a szerződésben vállalt fizetési kötelezettségét annak esedékességekor nem teljesíti oly módon, hogy az a közfeladat ellátási kötelezettség teljesítését ellehetetleníti, és a mulasztását az Önkormányzat a Kft. felszólítását követő 30 napon belül nem orvosolja.

Tekintettel a közfeladat ellátás folyamatos fenntartásához fűződő társadalmi érdekekre, a Kft. kötelezettséget vállal arra, hogy rendkívüli felmondási joga gyakorlását követően jóhiszemű tárgyalásokat folytat az Önkormányzattal arra vonatkozóan, hogy mely minimálisan elégséges közfeladat ellátás nyújtását vállalja és milyen feltételekkel azon időszakban, amely ésszerűen elegendő időt (minimum 90 nap) biztosít az Önkormányzat számára a megszűnt szerződés helyettesítésére.

1. Szerződő felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.
2. A jelen szerződésből eredő vagy azzal összefüggő bármely vitát felek kötelesek egyeztető tárgyaláson rendezni. A vitás kérdések egyeztetését bármelyik fél írásban kezdeményezheti. Amennyiben a vitás kérdést felek nem tudják rendezni, úgy a vita eldöntésére felek – hatáskörtől függően – alávetik magukat a Szekszárdi Járásbíróság, illetve a Szekszárdi Törvényszék kizárólagos illetékességének.
3. Felek kijelentik, hogy Önkormányzat magyarországi települési önkormányzat, míg a Kft. Magyarországon bejegyzett jogi személyiségű gazdasági társaság és ezen szerződés megkötésére vonatkozó képességüket jogszabály nem korlátozza és nem zárja ki.

**VII. ZÁRÓ RENDELKEZÉSEK**

1. A Kft. a jelen szerződésben meghatározott feladatok ellátása során minden esetben köteles a hatályos jogszabályoknak megfelelően, az Önkormányzat érdekeit szem előtt tartva eljárni.
2. Jelen szerződés maradéktalan végrehajtása érdekében az Önkormányzatot a polgármester, a Kft-t az ügyvezető képviseli.
3. A jelen szerződésben nem szabályozott kérdésekben a Ptk. vonatkozó rendelkezései irányadóak.
4. Jelen szerződést Bátaszék Város Önkormányzatának Képviselő-testülete a …/2018. (XII. 12) önk. határozattal hagyta jóvá.

Jelen … oldalból álló közfeladat ellátási szerződést Szerződő felek, mint akaratukkal mindenben megegyezőt – olvasás és értelmezés után - … egymással teljesen egyező példányban, jóváhagyólag aláírták.

Bátaszék, 201……………………..

**Bátaszék Város Önkormányzata BÁT-KOM 2004. Kft.**

Dr Bozsolik Róbert Pap Péter

 polgármester ügyvezető

Jogilag ellenjegyzem:

**Kondriczné dr. Varga Erzsébet**

jegyző

Pénzügyileg ellenjegyzem:

**Mórocz Zoltán**

pénzügyi irodavezető

***1. melléklet***

**A közfeladat ellátási kiadásokra meghatározott kompenzációs összegek a 2019.01.01-jétől:**

|  |  |  |  |  |
| --- | --- | --- | --- | --- |
|   | közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó ügyviteli, adminisztrációs kiadások kompenzálása | **Kompenzáció összesen:** |
| 1. | Városi piac üzemeltetése | 2 789 000 Ft | 511 000 Ft | **3 300 000 Ft** |
| 2. | Városüzemeltetési és parkgondozási feladatok | 41 411 548 Ft | 5 988 452 Ft | **47 400 000 Ft** |
| 3. | Sportpálya működtetési feladatához kapcsolódó kiadások | 8 235 000 Ft | 1 265 000 Ft | **9 500 000 Ft** |
| 4. | Sportcsarnok működtetése | 11 926 000 Ft | 2 044 000 Ft | **13 970 000 Ft** |
|  | **Mindösszesen:** |  **64 361 548 Ft** | **9 808 452 Ft** | **74 170 000 Ft** |